**Paziņojums par līdzdalības iespējām Labklājības ministrijas likumprojekta izstrādes procesā**

|  |  |  |
| --- | --- | --- |
| 1. | Dokumenta veids | Likumprojekts |
| 2. | Dokumenta nosaukums | Grozījumi Sociālo pakalpojumu un sociālās palīdzības likumā |
| 3. | Politikas joma un nozare vai teritorija | Nodarbinātības un sociālās politikas jomas Sociālās aizsardzības nozare |
| 4. | Dokumenta mērķgrupas | Pašvaldības, sociālo pakalpojumu sniedzēji un saņēmējiPersonas ar invaliditāti, t.sk. garīga rakstura traucējumiem |
| 5. | Dokumenta mērķis un sākotnēji identificētās problēmas būtība | Likumprojekts izstrādāts, lai pilnveidotu sociālo pakalpojumu sniegšanas procesu, paredzot Sociālo pakalpojumu un sociālās palīdzības likumā (turpmāk – SPSPL):1) Noteikt pašvaldību tiesības pārbaudīt sociālo pakalpojumu sniedzēju atbilstību tiesību aktos noteiktajām prasībām;2) Noteikt pienākumu sociālo pakalpojumu sniedzējiem katastrofu vai ārkārtējo situāciju gadījumos pakļauties attiecīgās pašvaldības un valsts kompetento institūciju prasībām;3) Noteikt pienākumu sociālās aprūpes centra klientam katastrofu un epidemioloģiskā apdraudējuma gadījumos ievērot administrācijas un valsts līmenī noteiktās prasības un nosacījumus;4) Noteikt vienotu un visām iesaistītajām pusēm skaidri saprotamu pieeju atbalsta nodrošināšanā personām ar garīga rakstura traucējumiem gadījumos, ja pašvaldība grupu mājas (dzīvokļa) pakalpojumu nodrošina citas pašvaldības administratīvajā teritorijā, un persona tajā deklarē dzīvesvietu;5) Saskaņot regulējumu par pabalstu personai ar invaliditāti, kurai nepieciešama kopšana atbilstoši grozījumiem Valsts sociālo pabalstu likumā, kas paredz, ka minēto pabalstu turpinās izmaksāt personām, kuras ievietotas ilgstošas sociālās aprūpes un sociālās rehabilitācijas institūcijā (turpmāk – Institūcijā) un izdevumus par personas uzturēšanos tajā pilnībā vai daļēji apmaksā valsts vai pašvaldība. Līdz ar to pabalsts personai ar invaliditāti, kurai nepieciešama kopšana, būs daļa no personas ienākumiem, no kuriem tiek ieturēta samaksa par Institūcijas pakalpojumu, un tas ietekmēs arī naudas summu, kas saglabājama personas personiskiem izdevumiem saskaņā ar SPSPL 29. panta otrās daļas 1. un 2. punktā noteikto. |
| 6. | Dokumenta izstrādes laiks un plānotā virzība | Likumprojektu plānots izsludināt Valsts sekretāru sanāksmē 2021. gada janvārī. |
| 7. | Dokumenti | Likumprojekts (LMLik\_291220\_SPSPLgroz.docx).Anotācija (LMAnot\_291220\_SPSPLgroz.docx). |
| 8. | Sabiedrības pārstāvju iespējas līdzdarboties | Sabiedrības pārstāvjiem ir iespēja līdzdarboties likumprojekta izstrādē, rakstiski sniedzot viedokli atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 punktam. |
| 9. | Pieteikšanās līdzdalībai | Priekšlikumus par likumprojektu rakstiski var iesniegt līdz 2020. gada 15. janvārim, nosūtot tos uz e-pastu: lm@lm.gov.lv, Kristine.Lasmane@lm.gov.lv |
| 10. | Cita informācija | Nav |
| 11. | Atbildīgā amatpersona | Kristīne Lasmane, tālrunis 67021506, Kristine.Lasmane@lm.gov.lv |